Hej.

Jeg glæder mig til at læse hele FDMs test når jeg modtager deres blad Motor i morgen eller på fredag. Jeg har stort set ingen erfaring med kørsel i elbiler, men jeg har set flere udenlandske og danske video-tests og artikler af flere elbiler. Derfor er jeg skeptisk m.h.t. nogle af de konklusioner, som FDM har lavet.

Hvis jeg forstår Inputs artikel rigtigt, har den nævnte version af Hyundai Kona fået flere point af FDM end den nævnte version af KIa E Niro. Det er ihvertfald sådan at jeg forstår Inputs artikel. Ihvertfald har Konaen fået lige så mange stjerner som Niro. Jeg har set en meget grundig sammenlignings-test af disse to biler, hvor de stod side ved side og hvor en person gik frem og tilbage mellem de to biler med sit kamera i telefonen. Og jeg har læst og set flere andre tests af de to biler. I min verden er Hyundai Kona en dårligere bil end Kia E Niro.

Jeg er heller ikke enig med FDM i, at en så stor og så tung en bil som den nye Mercedes er den bedste elbil i testen. FDM giver da godt nok denne Mercedes et minus for vægten, men dette minus bør da have lang større indflydelse på den samlede karakter. Der er brugt utrolig mange materialer og ressourcer til denne store bil.

Mere har jeg ikke at sige før jeg får læst hele testen i bladet Motor i morgen eller på fredag. Dog vil jeg sige, at FDM har lavet en trykfejl eller skrevet noget vildledende m.h.t. størrelsen af bagagerummet af Kia E Niro. Bagagerummet er nemlig langt større end det som FDM siger.

Venlig hilsen Jan Hervig Nielsen